РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 броj: 351-4734/14

28. децембар 2014. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 28. децембра 2014. године, размотрио је амандмане на ПРЕДЛОГ ЗАКОНА О ИЗМЕНИ И ДОПУНИ ЗАКОНА О ПОСЕБНИМ УСЛОВИМА ЗА УПИС ПРАВА СВОЈИНЕ НА ОБЈЕКТИМА ИЗГРАЂЕНИМ БЕЗ ГРАЂЕВИНСКЕ ДОЗВОЛЕ.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 164. Пословника Народне скупштине размотрио амандмане на Предлог закона и измени и допуни Закона о посебним условима за упис права својине на објектима изграђеним без грађевинске дозволе и сматра да су у складу са Уставом и правним системом Републике Србије амандмани:

- на члан 3. који су заједно поднели народни посланици Марко Ђуришић и Јанко Веселиновић;

- на члан 3. који је поднео народни посланик Слободан Хомен.

За известиоца Одбора на седници Народне скупштине одређен је председник Одбора.

ПРЕДСЕДНИК

др Александар Мартиновић